Токтогул “май заводу” акционердик коому
Токтогул “май заводу” акционердик коому 1993-ж. Токтогул май заводунун базасында уюшулган. 

Май заводу 1971-ж. ишке киргизилип, кубаттуулугу 25 т сүттү кайра иштетүүгө эсептелинген. Алгачкы жетекчиси - С.М. Горобец болгон. Райондун аймагындагы совхоздордун жоюлгандыгынан улам завод сырье менен камсыздалбай, мурдагы кубаттуулукта иштей албай калгандыгына байланыштуу Кыргыз Өкмөтүнөн каралган кредиттин негизинде сүттү кайра иштетүүчү кичи цех түзүлгөн. Цехке сырье фермерлерден, дыйкан чарбалардын, жеке адамдардан түшүп турат.

1999-ж. Токтогул “май заводу” акционердик коому 57 миң сомдук, 2000-ж. 157 миң, 2003-ж. 249,2 миң сомдук сүт азыктарын даярдаган. Акционердик коомду Т. Сагынбаев жетектөөдө.

Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5

Токтогул району
Инсандар